*Likumprojekts*

**Grozījums Latvijas Administratīvo pārkāpumu kodeksā**

Izdarīt Latvijas Administratīvo pārkāpumu kodeksā šādu grozījumu:

Papildināt V sadaļas divdesmit ceturto nodaļu ar 297.2 pantu šādā redakcijā:

 „**297.2 pants. Pārmaksātā vai nepareizi iemaksātā naudas soda atmaksa**

Valsts budžetā pārmaksāto vai nepareizi iemaksāto naudas soda summu, pamatojoties uz Valsts ieņēmumu dienestā iesniegtu naudas soda maksātāja iesniegumu, atmaksā Valsts ieņēmumu dienests 15 darba dienu laikā no institūcijas (amatpersonas) rakstveida atzinuma, kas pieņēmusi lēmumu par naudas soda uzlikšanu, saņemšanas.

Pašvaldības budžetā pārmaksāto vai nepareizi iemaksāto naudas soda summu, pamatojoties uz naudas soda maksātāja iesniegumu, atmaksā pašvaldība 15 darba dienu laikā no institūcijas (amatpersonas) rakstveida atzinuma, kas pieņēmusi lēmumu par naudas soda uzlikšanu, saņemšanas.

Pārmaksāto naudas soda summu atmaksā, ja iesniegums iesniegts triju gadu laikā no dienas, kad lēmums par naudas soda uzlikšanu kļuvis izpildāms.

Nepareizi iemaksāto naudas soda summu atmaksā, ja iesniegums iesniegts triju gadu laikā no dienas, kad maksājums ir atzīts par saņemtu valsts vai pašvaldības budžetā.

Ja naudas soda maksātājs šī panta trešajā vai ceturtajā daļā minētajā termiņā nav iesniedzis iesniegumu, pārmaksāto vai nepareizi iemaksāto naudas soda summu neatmaksā.”

Likums stājas spēkā nākamajā dienā pēc tā izsludināšanas.

Finanšu ministre D.Reizniece-Ozola

Iesniedzējs:

Finanšu ministrijas valsts sekretāre B.Bāne

19.02.2016. 10:25

198

A.Aperčoje

67121835, Andzela.Apercoje@vid.gov.lv